Право

**Појам и битни елементи радног односа ( обрада )**

Радно право је грана права чији је предмет радни однос. Радни однос је друштвени однос који настаје на раду и у вези са радом и регулисан је законом, колективним уговорима и другим актима. Субјекти радног односа су запослени и послодавац.   
 Запослени је физичко лице који је у радном односу код послодавца. Послодавац је домаће или страно правно или физичко лице које запошљава једно или више лица. Радни однос се може дефинисати као добровољни, лични, организован, зависан и плаћен рад једног лица код другог лица.  
 Значи, радни однос је правни однос који се слободно и добровољно успоставља између запосленог и послодавца а који настаје укључивањем запосленог у организовани рад и распоређивањем на одређене послове које је дужан да лично извршава уз обавезу поштовања правила рада и налога послодавца ради остваривања права на зараду и других права.

**Прочитати од 142 до 144 стране.**